Miks on nii raske jõulusid omaks võtta? Sest jõuludes kõneldakse meile Jumala tulekust meie juurde väga kummalisel kujul. Miks on raske Jumalat uskuda? Sest Jumal on nii teistsugune. Ta on eriliselt kummaline. Et lunastusest osa saada, peame me surevat meest ristipuul vaatama. Milles on siin see õilsus või au? Ja selle Jumala sünd siia maailma - see on ju ka vägagi  kummaline. Selle asemel et võimsa valge ratsu seljas kuningate paleedesse kapata sünnib see JUMAL Petlemmas - see on ju hullem kui mõni kolkaküla Setumaal - ja kuna kõik kohalikud võõrastemajad on hõivatud, sünnib ta laudas loomade hulgas. Miks on ta sünni esimesed tunnistajad Iisraeli kohtutes tunnistajaõigustest ilma karjased? See on ju rohkem kui skandaalne ja absurdne?